# Javier Poves Gómez

Javier Poves Gómez (Madrid, 28 de setembre de 1986) és un exfutbolista espanyol que jugava com a defensa. L'últim equip on va jugar va ser el Móstoles Balompié, equip del que seria president des del 2016, reanomenant-lo a Flat Earth FC, nom que mantindria fins que abandona el club el desembre del 2020.

## Biografia

Nascut a Madrid, Poves va jugar a les categories inferior de l'Atlètic de Madrid i el Rayo Vallecano, debutant a equips de categories inferiors de la comunitat, jugant amb el Rayo Vallecano B, Las Rozas CF i CDA Navalcarnero. El 2008 va fitxar pel Real Sporting de Gijón, sent assignat a l'equip filial en Segona B.
Poves va fer la primera i última aparició amb el primer equip de l'Sporting el 21 de maig de 2011, jugant en un partit de Primera sense gols davant l'Hèrcules, en l'últim partit de la temporada, com a substitut de David Barral en la segona part. En finalitzar la temporada, va retirar-se del futbol, amb 24 anys.
En l'etapa sportinguista, va oposar-se a que li ingressaren els diners a un compte bancari, va retornar un cotxe que el club regalava als jugadors i es va retirar en agost de 2011 al·legant motius de consciència. Allò li va valdre ser considerat un futbolista antisistema, dedicant-se a viatjar com a rodamón, visitant llocs com Cuba, Veneçuela, Sibèria o Iran. Va considerar que les propostes del 15M eren insuficients, massa moderades.
Poves va tornar al futbol el 12 de juliol de 2014, signant amb el San Sebastián de los Reyes de Tercera Divisió. Dos anys més tard va fitxar pel Móstoles Balompié, esdevenint president de l'equip i assolint cobertura mundial en defensar les tesis de la Terra plana, i rebatejant l'equip com el Flat Earth FC.

## Referències

* ↑ «El Dinamo de Bucarest sigue a Javi Poves» (en castellà). , 20-07-2010 [Consulta: 26 maig 2015].
* ↑ «Despedida entre pitos» (en castellà). , 22-05-2011 [Consulta: 26 maig 2015].
* ↑ «El futbolista indignado». El País [Madrid], 09-08-2011. ISSN: 1134-6582.
* ↑ «El ‘futbolista antisistema’ se retira: “El fútbol es corrupción, dinero y muerte”» (en castellà). , 06-08-2011 [Consulta: 26 maig 2015]. Arxivat 23 de juny 2015 a Wayback Machine. «Còpia arxivada». Arxivat de l'original el 2015-06-23. [Consulta: 25 agost 2019].
* ↑ «Javi Poves: El futbolista antisistema vuelve a jugar». Mundo Deportivo, 16-08-2014. [Consulta: 25 agost 2019].
* ↑ «Javi Poves: “Soy un renegado del sistema y del antisistema” #LaVidaModerna – OhMyLOL». Cadena SER, 31-03-2015. [Consulta: 25 agost 2019].
* ↑ «Poves, el jugador antisistema que abandona la Primera división "para comprender el mundo"». El Confidencial, 04-02-2015. [Consulta: 25 agost 2019].
* ↑ «De la mano de Juan Sabas llega: Javi Poves». S. S. Reyes, 12-07-2014. [Consulta: 26 maig 2015].
* ↑ «Ex Sporting: Javi Poves instaura el terraplanismo en el fútbol español» (en castellà). , 30-06-2019 [Consulta: 2 juliol 2019].
* ↑ «Risto, reacio a la teoría de Javi Poves que defiende que la Tierra es plana: “La ignorancia es muy osada”» (en castellà). , 01-07-2019 [Consulta: 2 juliol 2019].
* ↑ «Spanish club changes name to Flat Earth FC». , 29-06-2019 [Consulta: 2 juliol 2019].
* ↑ «Javi Poves lance le Flat Earth FC (D4 espagnole), le club qui pense que la Terre est plate» (en francès). , 01-07-2019 [Consulta: 2 juliol 2019].
* ↑ «Dirigente anuncia criação de clube terraplanista no futebol da Espanha» (en portuguès). , 01-07-2019 [Consulta: 2 juliol 2019].
* ↑ «Spagna, nasce la prima squadra di terrapiattisti: il Flat Earth FC (ex Mostelos Balompié)» (en italian). , 01-07-2019 [Consulta: 2 juliol 2019].